CELEX: 32014D0154
Language: mt
Date: 2014-03-19 00:00:00
Title: 2014/154/UE: Deċiżjoni ta’ Implimentazzjoni tal-Kummissjoni tad- 19 ta’ Marzu 2014 li tawtorizza t-tqegħid fis-suq tal-aċidu (6S)-5-metiltetraidrofoliku, melħ tal-glukosammina bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument C(2014) 1683)

21.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 85/10
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Marzu 2014
   li tawtorizza t-tqegħid fis-suq tal-aċidu (6S)-5-metiltetraidrofoliku, melħ tal-glukosammina bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill
   (notifikata bid-dokument C(2014) 1683)
   (Il-verżjoni bil-lingwa Taljana biss hija awtentika)
   (2014/154/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u b’mod partikolari l-Artikolu 7 tiegħu,
   Billi:
   
               (1)
            
            
               Fit-28 ta’ Lulju 2011, il-kumpanija GNOSIS S.p.A talbet lill-awtoritajiet kompetenti tal-Irlanda biex tqiegħed fis-suq l-aċidu (6S)-5-metiltetraidrofoliku, melħ tal-glukosammina bħala ingredjent ġdid tal-ikel biex jintuża fis-supplimenti tal-ikel.
            
         
               (2)
            
            
               Fis-26 ta’ Ottubru 2011, il-korp kompetenti Irlandiż għall-valutazzjoni tal-ikel ħareġ ir-rapport ta’ valutazzjoni preliminari tiegħu. F’dak ir-rapport wasal għall-konklużjoni li l-aċidu (6S)-5-metiltetraidrofoliku, melħ tal-glukosammina jissodisfa l-kriterji stipulati fl-Artikolu 3(1) tar-Regolament (KE) Nru 258/97.
            
         
               (3)
            
            
               Fit-28 ta’ Frar 2012, il-Kummissjoni ppreżentat ir-rapport ta’ valutazzjoni preliminari lill-Istati Membri l-oħra.
            
         
               (4)
            
            
               Tqajmu xi oġġezzjonijiet motivati matul il-perjodu ta’ 60 jum li jistabbilixxi l-ewwel subparagrafu tal-Artikolu 6(4) tar-Regolament (KE) Nru 258/97.
            
         
               (5)
            
            
               Fl-14 ta’ Settembru 2012 u fil-5 ta’ Marzu 2013, il-Kummissjoni kkonsultat lill-Awtorità Ewropea dwar is-Sigurtà fl-Ikel (EFSA) u talbitha twettaq valutazzjoni tal-aċidu (6S)-5-metiltetraidrofoliku, melħ tal-glukosammina bħala ingredjent tal-ikel skont ir-Regolament (KE) Nru 258/97.
            
         
               (6)
            
            
               Fil-11 ta’ Settembru 2013, l-EFSA adottat Opinjoni Xjentifika dwar il-aċidu (6S)-5-metiltetraidrofoliku, melħ tal-glukosammina bħala sors ta’ folat miżjud mas-supplimenti tal-ikel għal għanijiet nutrittivi (2), li tikkonkludi li l-aċidu (6S)-5-metiltetraidrofoliku, melħ tal-glukosammina mhux ta’ tħassib għas-sikurezza bħala sors ta’ folat.
            
         
               (7)
            
            
               L-Opinjoni Xjentifika tagħti raġunijiet biżżejjed biex ikun stabbilit li l-aċidu (6S)-5-metiltetraidrofoliku, melħ tal-glukosammina bħala sors ta’ folat jikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (8)
            
            
               Id-Direttiva 2002/46/KE tal-Parlament Ewropew u tal-Kunsill (3), tistabbilixxi dispożizzjonijiet speċifiċi għall-użu ta’ vitamini u minerali fis-supplimenti tal-ikel. L-użu tal-aċidu (6S)-5-metiltetraidrofoliku, melħ tal-glukosammina għandu jiġi awtorizzat mingħajr preġudizzji għar-rekwiżiti ta’ din il-leġiżlazzjoni.
            
         
               (9)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-aċidu (6S)-5-metiltetraidrofoliku, melħ tal-glukosammina bħala sors ta’ folat kif jispeċifika l-Anness jista’ jitqiegħed fis-suq tal-Unjoni bħala ingredjent ġdid tal-ikel biex jintuża fis-supplimenti tal-ikel bla preġudizzju għad-dispożizzjonijiet tad-Direttiva 2002/46/KE.
   Artikolu 2
   Id-deskrizzjoni tal-aċidu (6S)-5-metiltetraidrofoliku, melħ tal-glukosammina, awtorizzat b’din id-Deċiżjoni, li tidher fuq it-tikketta tal-prodotti tal-ikel li jkun fihom dan l-ingredjent għandha tkun “l-aċidu (6S)-5-metiltetraidrofoliku, melħ tal-glukosammina” jew “il-glukosammina-5MTHF”.
   Artikolu 3
   Din id-Deċiżjoni hi indirizzata lil GNOSIS S.p.A., Via Lavoratori Autobianchi 1, 20832 Desio (MB), l-Italja.
   
      Magħmul fi Brussell, id-19 ta’ Marzu 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      (2)  The EFSA Journal 2013;11(10):3358.
   
      (3)  Id-Direttiva 2002/46/KE tal-Parlament Ewropew u tal-Kunsill tal-10 ta’ Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
   
      ANNESS
      
         SPEĊIFIKAZZJONI TAL-AĊIDU (6S)-5-METILTETRAIDROFOLIKU, MELĦ TAL-GLUKOSAMMINA
      
      
         Id-definizzjoni:
      
      
                  Isem kimiku
               
               
                  N-[4-[[[(6S)-2-ammino-1,4,5,6,7,8-eżaidro-5-metil-4-osso-6-pteridinil]metil]ammino]benżoil]-L-aċidu glutammiku, melħ tal-glukosammina
               
            
                  Formula kimika
               
               
                  C32H51N9O16
                  
               
            
                  Piż molekolari
               
               
                  817,80 g/mol (anidruż)
               
            
         Deskrizzjoni: Trab ta’ lewn bajdani għal kannella ċar.
      
         Identifikazzjoni:
      
      
                  Nru tal-CAS
               
               
                  1181972-37-1
               
            
         Purità:
      
      
                  Purità diastereoiżomerika
               
               
                  Mill-inqas 99 % ta’ aċidu (6S)-5-metiltetraidrofoliku
               
            
                  It-test tal-glukosammina
               
               
                  34-36 % f’bażi xotta
               
            
                  It-test tal-aċidu 5-metiltetraidrofoliku
               
               
                  54-59 % f’bażi xotta
               
            
                  Kontenut tal-ilma
               
               
                  Mhux aktar minn 8,0 %
               
            
                  Ċomb
               
               
                  Mhux aktar minn 2,0 ppm
               
            
                  Kadmju
               
               
                  Mhux aktar minn 1,0 ppm
               
            
                  Merkurju
               
               
                  Mhux aktar minn 0,1 ppm
               
            
                  Arseniku
               
               
                  Mhux aktar minn 2,0 ppm
               
            
                  Boron
               
               
                  Mhux aktar minn 10 ppm
               
            
         Kriterji mikrobijoloġiċi:
      
      
                  L-għadd mikrobjali aerobiku totali
               
               
                  Mhux aktar minn100 cfu/g
               
            
                  Ħmira u moffa totali f’daqqa
               
               
                  Mhux aktar minn100 cfu/g
               
            
                  
                     Escherichia coli
                  
               
               
                  Nieqsa f’10 g